El termini per presentar la sol·licitud és del 10 de març al 10 de juliol de 2017, ambdós inclosos.
El premi és incompatible amb qualsevol subvenció o ajut que el/la candidat/a obtingui o hagi obtingut en relació amb el treball presentat.
En el cas que s'atorgui el premi a un/a candidat/a i, amb posterioritat, aquest/a obtingui una subvenció o ajut, haurà de renunciar bé al premi, bé a la subvenció o ajut i, si escau, reintegrar l'import del premi.
El premi s'atorgarà a la millor obra científica, original i inèdita que abordi algun dels diversos aspectes relacionats amb la recerca en l'àmbit de la defensa de les llibertats i dels drets fonamentals.
El jurat valorarà fins a un màxim de 100 punts els treballs presentats, d'acord amb els criteris següents:
El termini màxim per emetre i notificar la resolució expressa serà de com a màxim sis mesos a comptar des de l'endemà de la data de publicació de la convocatòria.
Un cop transcorregut aquest termini sense resolució expressa, la sol·licitud s'entendrà desestimada.
La resolució correspon a la persona titular del Departament d'Afers i Relacions Institucionals i Exteriors i Transparència, d'acord amb el veredicte del jurat.
El veredicte del jurat es donarà a conèixer a la pàgina web de la Direcció General de Relacions Institucionals i amb el Parlament i la resolució final, degudament motivada d'acord amb els criteris de valoració, es publicarà en el Tauler electrònic de l'Administració de la Generalitat de Catalunya, accessible des de la seu electrònica ( tauler.gencat.cat ).
El jurat pot declarar desert el premi si cap treball no supera la valoració de 60 punts sobre 100, així com també fer mencions especials dels treballs que destaquin pel seu rigor i qualitat.
Aquesta menció especial pot consistir en la publicació d'aquests treballs en format digital.
Contra l'acte de convocatòria, que exhaureix la via administrativa, i les bases reguladores, les persones interessades poden interposar recurs contenciós administratiu davant el Tribunal Superior de Justícia de Catalunya, en el termini de dos mesos a comptar de l'endemà de la data de publicació en el DOGC.
Contra la resolució de l'atorgament del premi, que exhaureix la via administrativa, les persones interessades poden interposar recurs contenciós administratiu davant el Tribunal Superior de Justícia de Catalunya en el termini de dos mesos des de la notificació, en els termes de la Llei 29/1998, de 13 de juliol, reguladora de la jurisdicció contenciosa administrativa, o bé, es pot interposar potestativament recurs de reposició davant del mateix òrgan que ha dictat l'acte impugnat, en el termini d'un mes comptador des de l'endemà de rebre la notificació, de conformitat amb el que preveuen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, així com l'article 77 de la Llei 26/2010, de 3 d'agost, de règim jurídic i de procediment de les administracions públiques de Catalunya.
S'otorga el VII Premi de recerca en drets humans, dotat amb 5.000 € (cinc mil euros) al Sr.
Julián Artacho Valverde pel treball "Colòmbia: Quanta memòria?
Els actuals processos de construcció de memòria al país en clau comparada, i els reptes per a la creació del Museu Nacional de la Memòria".